### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra DF**

Hvad vil vi gerne opnå? Hvorfor stilles forslaget?

Vi mener i Dansk Folkeparti at alle elever der går ud af 9. klasse skal modtage uddannelsesvejledning forud for valget af ungdomsuddannelse. Det er ikke kun de elever der er erklæret ikke uddannelsesparate der skal have mulighed for at få sparring og oplysning om hvilken retning de kan vælge efter folkeskolen – det skal være en mulighed alle har.

I Dansk Folkeparti mener vi desuden at det er vigtigt at rådgive og vejlede unge mennesker, så dét de vælger også er det der passer på dem. Vi ønsker et øget fokus på de muligheder som erhvervsuddannelserne kan give, og at udvide unges syn for at en erhvervsuddannelse ikke nødvendigvis er en mindre god vej at gå i sit uddannelsesliv end en gymnasialuddannelse er. Mange unge er ikke opmærksom på, at erhvervsuddannelser også åbner døren til forskellige videreuddannelser, fordi der mangler information omkring dette. Det mener vi er en information der bør lægge hos folkeskolen og hos uddannelsesvejlederne.

En udvidet uddannelsesvejledning er tidligere blevet efterspurgt af Børn- og ungebyrådet, og vi mener at det er vigtigt at imødekomme dette ønske.

Kontaktperson fra partiet: Jonas Johansen

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.